Преглед чланова који се мењају

Члан 3.

Услуге социјалне заштите су:

1. Помоћ у кући,

2. Дневни боравак,

3. Смештај у прихватилиште и прихватну станицу,

4. Социјално становање у заштићеним условима,

5. Привремено становање,

6. Персонална асистенција,

7. Лични пратилац детета,

Члан 47.

Право на привремено становање може лицу које остварује право престати и пре истека

утврћеног периода, уколико:

* на други начин реши питање становања,
* не придржава се кућног реда,
* не користи наменски стан,
* оштећује га и не одржава у уредном стању и
* када промени место пребивалишта.

Члан 47 а

Сврха услуге персоналне асистенције је пружање одговарајуће индивидуалне практичне подршке која је кориснику неопходна за задовољавање личних потреба и укључивање у образовне, радне и друштвене активности у заједници, ради успостављања што већег нивоа самосталности. Корисници услуге персонална асистенција.

Услуге персоналне асистенције доступне су пунолетним лицима са инвалидитетом, којима је утврђена потреба за првим или другим степеном подршке, који остварују право на увећани додатак на туђу негу и помоћ, имају способност за самостално доношење одлука, радно су ангажовани или активно укључени у рад различитих удружења грађана, спортских друштава, политичких партија и других облика друштвеног ангажмана, односно, укључени су у редовни или индивидуални образовни програм.

Члан 47б

Сврха ангажовања личног пратиоца је пружање детету одговарајуће индивидуалне практичне подршке ради укључивања у редовно школовање, и активности у заједници, ради успостављања што већег нивоа самосталности.

Услугу непосредно пружа лични пратилац детета кроз активности које се планирају и реализују у складу са индивидуалним потребама детета, у области кретања, одржавања личне хигијене, облачења, храњења и комуникације са другима.

Услуга се може користити до краја редовног школовања укључујући завршетак средње школе.

Лични пратилац доступан је детету са инвалидитетом односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укључено у васпитно-образовну установу, односно школу, до краја редовног школовања, укључујући завршетак средње школе.

Члан 67.

Право на потпуно ослобађање од плаћања комуналних услуга има појединац који је неспособан за привређивање односно породица у којој је претежан број чланова неспособан за

привређивање а који остварују право на новчану социјалну помоћ.

Захтев за остваривање права подноси обвезник плаћања комуналних услуга у месној канцеларији на чијем подручју живи.

Захтев за ослобађање од плаћања комуналних услуга садржи: име и презиме подносиоца

захтева, јединствени матични број грађана, адресу становања, број водомера, матични број и шифру објекта, основ коришћења стана и основ коришћења права.

Подносиоц захтева из става 1. овог члана уз захтев прилажу фотокопије рачуна за пружене комуналне услуге.

Члан 68.

Право на делимично ослобађање од плаћања комуналних услуга у висини од 30% од

приложених рачуна за комуналне услуге, признаје се појединцу, односно породици ако остварује

приходе до висине двоструког номиналнoг износа новчане социјалне помоћи према последњем

објављеном податку Министарства рада и социјалне политике о износу новчане социјалне помоћи

за месец у коме се подноси захтев.

Уз захтев за делимично ослобађање од комуналних трошкова прилажу се: фотокопије рачуна за пружене услуге и документација потребна за издавање социјалне карте.

Члан 73.

Накнада трошкова за поступак вантелесне оплодње је врста материјалне подршке којом су

обухваћени супружници и ванбрачни партнери који због стерилитета или привремене неплодности немају деце,као и супружници и ванбрачни партнери који имају децу а код којих је накнадно наступила неплодност , а у поступку су вантелесне оплодње.

Накнада трошкова за поступак вантелесне оплодње који се обавља на клиникама ван Ниша

врши се до висине износа трошкова који се плаћају за поступак вантелесне оплодње на Гинеколошко-акушерској клиници Клиничког центра у Нишу.

Право на накнаду трошкова за поступак вантелесне оплодње могу да остваре супружници и ванбрачни партнери који имају пребивалиште, односно боравиште (избеглице и интерно расељена лица са територије Косова и Метохије) на територији Града Ниша најмање годину дана пре подношења захтева.

Лица из претходног става млађа од 40 година, могу остварити право на накнаду трошкова за вантелесну оплодњу под условом да су већ два пута били у поступку вантелесне оплодње који је финансирао Републички завод за здравствено осигурање Београд- Филијала за Нишавски округ.